Legal Document

Category: 97

Text:
6. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΟΙΚΟΝΟΜΙΚΩΝ Αριθ. 19810/710 της 31 Ιαν./13 Φεβρ.  1952 Περί καθορισμού των υπέρ του Τ.Ε.Α.Α. εισφορών. Έχοντες υπ’ όψιν 1)τας διατάξεις του άρθρ.15 παρ.2 του Ν.Δ. 135/46 «περί Ταμείου Επικουρικής Ασφαλίσεως Αρτοποιών», 2)την υπ’ αριθ. 26547/23.2.49 κοινήν απόφασιν των Υπουργών Οικονομικών και Εφοδιασμού - Διανομών, 3)την υπ’ αριθ. 35720/1552/6.3.50 κοινήν απόφασιν των Υπουργών Οικονομικών και Εφοδιασμού - Διανομών, 4)την υπ’ αριθ. 245/17.11.51 πρότασιν του Διοικητικού Συμβουλίου του Ταμείου Επικουρικής Ασφαλίσεως Αρτοποιών υποβληθείσαν ημίν δια του υπ’ αριθ. 5100/28.11.51 εγγράφου, 5)την ανάγκην της αναπροσαρμογής τινών εκ των δια της ως άνω κοινής Υπουργικής αποφάσεως καθορισθεισών εισφορών υπέρ του Ταμείου Επικουρικής Ασφαλίσεως Αρτοποιών, αποφασίζομεν: Καθορίζομεν τας υπέρ του Ταμείου Ασφαλίσεως Αρτοποιών εισφοράς ως εξής. 1-2)(Αφεώρων ποσοστόν επί του σίτου και αλεύρων, περί ου βλ. ήδη αποφ. 224761/1947, κατωτ. αριθ. 18). 3)Δραχ. 400.000 επί πάσης μεταβιβάσεως αδείας ασκήσεως επαγγέλματος αρτοποιού, εξαιρέσει της περιπτώσεως της μεταβιβάσεως λόγω συνταξιοδοτήσεως του ησφαλισμένου, δι’ ην αύτη καθορίζεται εις δραχ. 100.000. 4)Δραχ. 300.000 επί πάσης μεταφοράς αδείας ασκήσεως επαγγέλματος αρτοποιού. 5)Δραχ. 150.000 επί πάσης ανανεώσεως αδείας ασκήσεως επαγγέλματος αρτοποιού. 6)Δραχ. 300.000 επί πάσης μισθώσεως αδείας ασκήσεως επαγγέλματος αρτοποιού. 7)Δραχ. 300.000 επί πάσης εισφοράς εις εταιρείαν ή οιασδήποτε παραχωρήσεως της χρήσεως της αδείας ασκήσεως επαγγέλματος αρτοποιού. 8)Δραχ. 100.000 δια την αναγνώρισιν του γάμου των ησφαλισμένων. Σελ. 162(γ) Τεύχος 434 - Σελ. 10 9)Δραχ. 400.000 δια τους το πρώτον λαμβάνοντας άδειαν. Αι ανωτέρω εισφοραί εδιπλασιάσθησαν δια της υπ’ αριθ. 154722/6945 της 9/24 Μαΐου 1961 (ΦΕΚ Β΄ 114) απόφ. Υπ. Οικον. και Εμπορίου. Επί των ανωτέρω εισφορών προστίθεται ποσοστόν 5% συμφώνως τω άρθρ.15 παρ.2 του Ν.Δ. 135/46 «περί ΤΕΑΑ.» συνεισπραττόμενον μετά τούτων και βαρύνον αποκλειστικώς τους αρτοποιούς, όπερ αποδίδεται κατά μήνα υπό του Ταμείου εις την ομοσπονδίαν των Αρτοποιών. (Αι λοιπαί διατάξεις αφορούν την εισφοράν των ανωτέρω εδάφ. 1-2).